Екипът за управление на Проект №BG05M2OP001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“ („Проекта“), финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейския социален фонд

**ОБЯВЯВА**

процедура за подбор на преподаватели и млади преподаватели до 34 г. от ВСУ „Черноризец Храбър“ от професионално направление 4.6 Информатика и компютърни науки за участие в:

1. Краткосрочни двуседмични специализации на преподаватели с изискване за минимум 4 часа преподаване седмично на студенти на асоциирания партньор, самостоятелно или съвместно с преподавател на асоциирания партньор;
2. Краткосрочни двуседмични специализации на млади преподаватели (до 34 г. вкл.) с изискване за минимум 4 часа преподаване седмично на студенти на асоциирания партньор, самостоятелно или съвместно с преподавател на асоциирания партньор;

Специализациите/мобилностите могат да се проведат в следните университети - асоциирани партньори по Проекта:

1. Universitatea Ovidius Din Constanta – Румъния.
2. Aristotle University of Thessaloniki – Гърция.
3. Óbuda University – Унгария.

Специализацията/мобилността ще се проведе, съобразно индивидуалните възможности на всеки участник и при налична възможност в партниращия университет.

1. *Изисквания към кандидатите*
	1. Да са преподаватели от Варненски свободен университет „Черноризец Храбър“;
	2. Професионалното направление, в което преподавателите обучават студенти да съответства на професионалното направление в Обявата (ПН 4.6.);

3. Да владеят английски език – най-малко ниво B1 (нивото на владеене на езика се самооценява и декларира в заявлението за кандидатстване);

4. Да заявят готовност за споделено преподаване в МУ „Проф. д-р Параскев Стоянов“, гр. Варна;

1. *Необходими документи*

1. Заявление до Координатора на проекта за участие по образеца на Проекта;

2. Декларация в съответствие с нормативните текстове от регламент (ЕС) 2016/679 на европейския парламент и на съвета (Чл. 7) за съгласие за обработка на личните данни за целите на проекта;

3. Копие от документ за владеене на английски език (в случай, че кандидатът не разполага с такъв документ нивото на владеене на чуждия език се декларира в заявлението за кандидатстване).

1. *Класиране на кандидатите*

Класирането на кандидатите ще се извърши от комисия за проверка на съответствието с посочените изисквания към кандидатите по низходящ ред на подаване на документите до достигане на максимално заложения брой преподаватели за участие в специализация/мобилност в асоциираните партньори.

1. *Място и срок за подаване на документите за участие в подбора*

Документите за участие в конкурса се подават и завеждат в в отдел „Международна дейност и проекти“ на Варненски свободен университет „Черноризец Храбър“ с адрес: гр. Варна, к.к. Чайка, ул. “Янко Славчев“ №84 всеки работен ден от 8:30 часа до 16:00 ч., както и на имейл vfu-projects@vfu.bg. Документи се приемат до 09,30 ч. на 28.07.2023 г. Разглеждат се само документите, постъпили в отдел „Международна дейност и проекти“ на ВСУ„Черноризец Храбър“ до изтичане на посочените срокове, независимо от начина на тяхното подаване.

1. *Етапи*

1. Допускане на кандидатите – проверява се съответствието на кандидата с предварително обявените изисквания и критериите за подбор.

2. Всички кандидати ще бъдат уведомени по електронна поща за резултатите от класирането след изготвяне на протокол от дейността на комисията за подбор.

*Всички съобщения във връзка с провеждане на конкурсната процедура, както и образците на документите се обявяват на страницата на проекта на интернет сайта на ВСУ „Черноризец Храбър“.*